ג'ון פלאבל

ג'ון ה. פלאבל (באנגלית: John H. Flavell; נולד ב-9 באוגוסט 1928) הוא פסיכולוג התפתחותי אמריקאי שמתמחה בהתפתחות קוגניטיבית של ילדים. 

פלאבל שינה את כיוון המחקר של הפסיכולוגיה ההתפתחותית בארצות הברית, לאחר שגילה תופעה התפתחותית חדשה וניתח את התאוריות של ז'אן פיאז'ה. הוא ערך מחקר מקיף על מטה קוגניציה ועל תאוריה של תודעה אצל ילדים. ב-1955 קיבל דוקטורט בפסיכולוגיה מאוניברסיטת קלארק. ב-1984 קיבל מהאגודה האמריקאית לפסיכולוגיה פרס על תרומה ייחודית למדע וב-1994 נבחר לאקדמיה הלאומית למדעים של ארצות הברית. כיום פלאבל הוא פרופסור אמריטוס לפסיכולוגיה התפתחותית באוניברסיטת סטנפורד. 

ערך יחד עם פרופסור עמנואל דונחין מחקרים הנוגעים לגלי המוח המכונים P300.

חברי האקדמיה הלאומית למדעים של ארצות הברית
פסיכולוגים אמריקאים
פסיכולוגים התפתחותיים
סגל אוניברסיטת סטנפורד
חוקרי התפתחות ילדים
אמריקאים שנולדו ב-1928